દરમ્યાન કોંગ્રેસના પૂર્વ નેતા બદરૂદીન શેખે એવો આક્ષેપ કર્યો છે કે, રવિવારના મતદાન વખતે પણ ભાજપના સભ્યો ચૂંટણી પ્રચાર કરતા હતા. જ્યારે ઇકબાલ શેખે કહ્યું કે, કોંગ્રેસને પ્રોરેટા મુજબ સમિતિમાં સ્થાન ન આપ્યું છતાં કોંગ્રેસના સભ્યોએ સવારના આઠ વાગ્યાથી મત ગણતરી કેન્દ્ર પર ઉત્સાહ દાખવ્યો હતો. અપક્ષ કોર્પોરેટર ઇમરાન ખેડાવાલાએ કહ્યું કે કોંગ્રેસ પણ વિપક્ષ તરીકે નિષ્ફળ ગઇ હોઇ મેં નોટાનો વિકલ્પ પસંદ કર્યા છે. દરમ્યાન આયોજન સમિતિના ગઠનથી ચૂંટાયેલી પ્રતિનિધિઓ શોભાના ગાંઠિયા સમાન બનશે. કેમ કે આ સમિતિના ચેરમેન શહેરી વિકાસ પ્રધાન રહેશે. તેમજ મેયર સહિતના આઠ નોમિનેટેડ સભ્ય પણ રહેવાના છે.